Public procurement notice: Contract Award Notice
Published: 2024-09-20
Buyer: Rigspolitiet
Country: DK
Region: DK011
Contract type: Supplies
Procedure: Open procedure
CPV classification: 30162000 | 30200000 | 30232110 | 30233300 | 42962500
Estimated value:  DKK
Award criteria: quality, price

Technical requirements: Nærværende udbud omfatter Kontrakt om levering af legitimations- og adgangskort samt kortpersonaliseringsmaskiner og software til kortpersonalisering og dertilhørende løbende ydelser til Dansk Politi.

Kontraktens hovedydelser:
1. Design og levering af nye legitimations- og adgangskort
2. Levering af kortpersonaliseringsmaskiner og dertilhørende løbende ydelser
3. Levering af kortlæsere/-skrivere
4. Levering af Software til kortpersonalisering og dertilhørende løbende ydelser

Ad 1) Design og levering af nye legitimations- og adgangskort

Dansk Politi skal indkøbe nye legitimations- og adgangskort i forskellige designs til forskellige personalegrupper. Kortene skal bruges til:
• Legitimations- og adgangskort til polititjenestemænd (politiskilt)
• Legitimations- og adgangskort til civile medarbejdere
• Adgangskort til eksterne medarbejdere/konsulenter
• Ikke-personaliserede dagskort

Leverandøren skal designe og levere ovenstående forskellige korttyper til Kunden. Leverandøren skal fortrykke kortene med bundtryk og prædefinerede oplysninger inden levering til Kunden, hvorefter Kunden selv udfører lasergravering af personaliseringsoplysninger på de af Leverandøren leverede kortpersonaliseringsmaskiner, jf. Ad 2).

Ordregiver forventer at den samlede initialanskaffelse for alle ovenstående korttyper er ca. 29.000 stk. Derudover forventer ordregiver årligt at aftage ca. 3.600 stk. i Kontraktens løbetid. Fordeling af kort er nærmere specificeret i udbudsmaterialet.

Ad 2) Levering af Kortpersonaliseringsmaskiner

Leverandøren skal levere 2 kortpersonaliseringsmaskiner til Kunden til brug for lasergravering af personaliseringsoplysninger på de af Leverandøren leverede fortrykte kort.

Leverandøren skal derudover levere løbende ydelser i form af service og reparation af kortpersonaliseringsmaskinerne.

Ad 3) Levering af kortlæsere/-skrivere

Leverandøren skal levere 20 kortlæsere/-skrivere, som Kunden skal benytte til tildeling af relevante adgange på det enkelte kort.

Ad 4) Levering af Software til kortpersonalisering og dertilhørende løbende ydelser

Leverandøren skal levere software til kortpersonalisering, herunder databasesoftware, software til kodning af applets og nødvendige brugergrænseflader til betjening af kortpersonaliseringsmaskinerne.

Kunden skal kunne købe mindre tilpasninger til softwaren i Kontraktens løbetid.

Leverandøren skal derudover levere løbende ydelser i form af support og vedligeholdelse af softwaren.

Data ind- og udlæsning kræver ikke integrationer til andre systemer.

---ooOoo---

Forhold som er særlige vigtige for Kunden: 

Følgende forhold er særligt vigtige for Kunden: 
1. at Kort er sikre, og at de produceres, opbevares og transporteres sikkert. 
2. at der sikres en høj grad af forsyningsrobusthed, sådan at Kunden til enhver tid kan forsyne ansatte og andre med tilknytning til Politiet med et legitimations- og adgangskort.
3. at Kort, personaliseringsmaskiner og Software er interne interoperabile og i øvrigt kompatible med Kundens eksisterende adgangskontrolsetup og IT-miljø.
4. at Kort er af god kvalitet og har en lang levetid.
5. at kortpersonaliseringsprocessen kan automatiseres af Kunden ved produktion af mere end 2-3 Kort
Beskrivelse af tildelingskriteriet fremgår af Bilag A til udbudsbetingelserne
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister:

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.

3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.

4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.

Klagenævnet for Udbuds e-mailadresse er klfu@naevneneshus.dk.

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.


Winner: Mühlbauer ID Services GmbH
Award value: 5689951
Number of bids: 2